section_heading: Nuspojave
paragraph_text: Moguće nuspojave jesu bradikardija, kongestivno srčano zatajenje i hladnoća ekstremiteta (zbog smanjenja perifernog krvnog optoka), ortostatska hipotenzija, aritmije, bronhospazam, može doći do smanjenja seksualne sposobnosti, pospanosti, problema sa spavanjem, umora ili slabosti, nervoze i nazalne kongestije. Od nuspojava u probavnom sustavu mogu se pojaviti opstipacija, proljev, mučnina, povraćanje te nelagoda u trbuhu.